Nellija Maklakova

Nellija Maklakova (dzimusi kā Feldmane  Kuldīgā) ir Latvijas šahiste.

Biogrāfija 
Kuldīgas šaha trenera Jāņa Vilerta audzēkne. Daudzkārtējā Latvijas jauniešu šaha čempionātu laureāte dažādās meiteņu vecuma grupās: 1995. gadā 2 vieta M14 vecuma grupā, 1996. gadā 2. vieta M16 vecuma grupā, 1997. gadā 3. vieta M16 vecuma grupā, 1998. gadā 1. vieta M18 vecuma grupā un 1999. gadā 2. vieta M18 vecuma grupā.

1999. gadā debitējusi, bet kopš 2016. gada regulāri piedalījusies Latvijas sieviešu šaha čempionātos. Labākos rezultātus šajās sacensībās sasniegusi 2017. un 2022. gadā, kad abas reizes izcīnījusi 3. vietu, un 2023. gadā, kad bijusi 2. vietā. 2019. gadā uzvarējusi Latvijas vīriešu šaha čempionāta Vidzemes atlases turnīrā.

2017. gadā aprīlī Rīgā piedalījusies Eiropas individuālajā šaha čempionātā sievietēm.

2022. gadā pārstāvējusi Latvijas komandu Pasaules sieviešu šaha olimpiādē.

Beigusi Rīgas Tehnisko universitāti. Rīgas šaha skolas trenere. FIDE instruktore (2018). Sākot ar 2018. gadu aktīvi nodarbojas ar bērnu un jauniešu šaha turnīru organizāciju. Kopš 2022. gada ir Latvijas Šaha federācijas valdes locekle.

Vietas Latvijas šaha čempionātā 
 1999. gads — 4.-5. vieta.
 2008. gads — 15. vieta.
 2009. gads — 47. vieta.
 2016. gads — 11. vieta.
 2017. gads — 3. vieta.
 2018. gads — 6. vieta.
 2019. gads — 8. vieta.
 2020. gads — 7. vieta.
 2021. gads — 6. vieta.
 2022. gads — 3. vieta.
 2023. gads — 2. vieta.

Ārējās saites 

 Nellija Feldmane vietnē 365chess.com

Atsauces 

1981. gadā dzimušie
Kuldīgā dzimušie
Latvijas šahisti
Rīgas Tehniskās universitātes absolventi
Šaha treneri